
మైసూరు : కర్ణాటక ముఖ్యమంత్రి సిద్ధరామయ్య ప్రభుత్వం నాలుగేళ్లు పూర్తి చేసుకున్నందుకు కాంగ్రెస్ బ్రహ్మాండమైన ఉత్సవాలను నిర్వహిస్తోంది. కాంగ్రెస్ అభిమానులకు సంతోషకరమైన వార్తే ఇది. అయితే పరీక్షలు రాసేందుకు వెళ్ళే విద్యార్థులకు మాత్రం ఇది పెద్ద తలనొప్పిగా మారింది.అండర్ గ్రాడ్యుయేట్, పోస్ట్ గ్రాడ్యుయేట్ పరీక్షలు మైసూరు విశ్వవిద్యాలయానికి చెందిన మహారాజా కళాశాల, ఫిజికల్ ఎడ్యుకేషన్ డిపార్ట్మెంట్లో జరుగుతున్నాయి. కాంగ్రెస్ ప్రభుత్వ నాలుగో వార్షికోత్సవ సంబరాలు అదే కళాశాల మైదానంలో నిర్వహించారు. కూత వేటు దూరంలోనే భారీ సభను నిర్వహించడంతో విద్యార్థినీ, విద్యార్థులు అష్టకష్టాలు పడ్డారు. ఉదయం 10 గంటల నుంచి మధ్యాహ్నం 1 గంట వరకు, మధ్యాహ్నం 2 గంటల నుంచి సాయంత్రం 5 గంటల వరకు పరీక్షలు జరుగుతున్నాయి.కాంగ్రెస్ ఉత్సవాలు ఉదయం 11 గంటలకు ప్రారంభం కావాల్సి ఉంది. కానీ ఒక గంటన్నర పాటు ఆలస్యమైంది. అయితే ఉదయం 10 గంటల నుంచి లౌడ్ స్పీకర్ల నుంచి పెద్ద శబ్దంతో మ్యూజిక్ ప్లే చేశారు. దీంతో పరీక్షలు రాసే విద్యార్థుల ఏకాగ్రత దెబ్బతింది.విద్యార్థులు స్పందిస్తూ తమ భవిష్యత్తును పణంగా పెట్టి కాంగ్రెస్ ప్రభుత్వం పండుగ చేసుకుంటోందని విమర్శించారు. పరీక్షల సమయంలో ఇటువంటి సభలకు అనుమతి ఇచ్చిన విశ్వవిద్యాలయం అధికారుల తీరును ఖండించారు.

maisuru : karnaataka mukhyamantri siddaramayya prabhutvam naalugellu puurti chesukunnanduku congress brahmandamaina utsavaalanu nirvahistondi. congress abhimaanulaku santoshakaramaina vaarte idhi. ayithe pareekshalu rasenduku velle vidyaarthulaku maatram idhi pedda talanoppigaa maarindi.ander graduate, post graduate pareekshalu maisuru vishwavidyaalayaaniki chendina maharaja kalasala, fisical education departmentlo jarugutunnaayi. congress prabhutva naalugo vaarshikotsava sambaraalu adhe kalasala maidaanamlo nirvahinchaaru. kootha vetu dooramlone bhari sabhanu nirvahinchadamtho vidyaarthinii, vidyaarthulu ashtakashtaalu paddaaru. udayam 10 gantala nunchi madhyaahnam 1 ganta varaku, madhyaahnam 2 gantala nunchi saayantram 5 gantala varaku pareekshalu jarugutunnaayi.congress utsavaalu udayam 11 gantalaku praarambham kavalsi undi. cony oka gantannara paatu aalasyamaindi. ayithe udayam 10 gantala nunchi loud speakerla nunchi pedda sabdamto music play chesaru. deentho pareekshalu rase vidyaarthula ekagrata debbatindi.vidyaarthulu spandistuu tama bhavishyattunu panamgaa petti congress prabhutvam panduga chesukuntondani vimarsinchaaru. pareekshala samayamlo ituvanti sabhalaku anumati ichina vishwavidyaalayam adhikaarula teerunu khandinchaaru.